Bashkëpunimi mes talebanëve dhe Al-Kaidës në veprimtari terroriste
Ekspertët thonë se sulmi vetëvrasës i 30 dhjetorit tregon se talebanët në Pakistan dhe al-Kaida po bashkëpunojnë më ngushtë se më parë
Mjeku jordanez Humam Khalil Abu Mulal al-Balawi, i cili muajin e kaluar vrau 7 oficerë të CIA-s, u pa në videon e transmetuar nga Al-Xhazira dhe nga një kanal pakistanez.Në videon e regjistruar para sulmit, al-Balawi thotë se do të hakmerret për vrasjen e Baitullah Mehsudit, udhëheqësi taleban në Pakistan, i cili u vra nga një sulm ajror amerikan vitin e kaluar.Personi në krah al-Balawit në video është Hakimullah Mehsudi, udhëhesësi i ri taleban në Pakistan. Al-Balawi thotë se atij i ofruan miliona dollarë nga zbulimi jordanez dhe ai amerikan për të spiunuar për talebanët dhe al-Kaidën. Por ai u tregoi militantëve për këto plane. Vërtetësia e videos nuk është konfirmuar. CIA ka përdorur aeroplanët pa pilot për të sulmuar al-Kaidën dhe talebanët e Pakistanit. Që prej sulmit kundër CIA-s në bazën e Khostit, agjencia amerikane e zbulimit i ka shtuar këto sulme. Specialisti i al-Kaidës, Jarret Brachman thotë se sulmi vetëvrasës tregon se al-Kaida e ka shtuar bashkëpunimin me talebanët e Pakistanit. Lajmet bëjnë të ditur se zbulimi jordanez mendonte se e kishte bindur mjekun al-Balawi që të mbështeste operacionet amerikane kundër al-Kaidës. Sipas lajmeve, al-Balawi ishte rekrutuar për të kapur ose vrarë Ayman al-Zawahiri, numri dy i al-Kaidës.E veja e Al-Balawit, Defne Bayrak, është turke. Ajo u tha gazetarëve në Stamboll se i shoqi nuk mund të kishte punuar për amerikanët. Është e pamundur që ai të ishte agjent i amerikanëve, ai ishte armik i Amerikës. Ai vetëm e përdori Amerikën dhe Jordaninë për të realizuar objektivat e tij”. Në Shtetet e Bashkuara, familjet e oficerëve të vrarë të CIA-s u dhanë lamtumirën të dashurve të tyre. Varrimet e agjentëve të CIA-s shumë rallë janë bërë publike. Në Boston, shërbimet e përmortshme u mbajtën për agjentin Harold Brown. Në shtetin e Uashingtonit, shërbimet e përmotshme u zhvilluan për kontraktorin e CIA-s, Dane Clark Paresi. Në sulmin e 30 dhjetorit u vra edhe kontraktori tjetër i CIA-s, Jeremy Wise. Një faqe përkujtimore është krijuar për të në Facebook, ku miqtë dhe të afërmit mund të bëjnë komente. //ad//